Care liceu din Iaşi pregăteşte cel mai bine absolvenţii? O întrebare la care răspunsul diferă, de la an la an. „Ziarul de Iaşi“ a realizat în exclusivitate, ca în fiecare an după examenul de bacalaureat, un top al celor mai bune opt licee din Iaşi în funcţie de media tuturor mediilor obţinute la examenul de maturitate de către absolvenţii din acest an ai acestor licee. Trei dintre liceele de elită din Iaşi au reuşit să obţină o medie a mediilor de bacalaureat peste 9, lucru absolut remarcabil, iar câteva licee considerate îndeobşte cu un prestigiu de „rang doi“ au reuşit să devanseze licee mai bine cotate în preferinţele absolvenţilor de clasa a VIII-a şi ale părinţilor acestora.